	( สำเนา )

	ประกาศองค์การบริหารส่วนตำบลพะแสง

	เรื่อง ประกวดราคาจ้างก่อสร้างซ่อมสร้างถนนสายตำบล หมู่ที่ ๑-๒-๓-๔ รหัสทางหลวงท้องถิ่น สฎ.ถ.๑๑๖-๐๑ ตำบลพะแสง อำเภอบ้านตาขุน จังหวัดสุราษฎร์ธานี ด้วยวิธีประกวดราคาอิเล็กทรอนิกส์ (e-bidding)

	
                 องค์การบริหารส่วนตำบลพะแสง มีความประสงค์จะ ประกวดราคาจ้างก่อสร้างซ่อมสร้างถนนสายตำบล หมู่ที่ ๑-๒-๓-๔ รหัสทางหลวงท้องถิ่น สฎ.ถ.๑๑๖-๐๑ ตำบลพะแสง อำเภอบ้านตาขุน จังหวัดสุราษฎร์ธานี ด้วยวิธีประกวดราคาอิเล็กทรอนิกส์ (e-bidding) ราคากลางของงานก่อสร้างในการประกวดราคาครั้งนี้เป็นเงินทั้งสิ้น ๔,๖๒๗,๕๙๐.๔๙ บาท (สี่ล้านหกแสนสองหมื่นเจ็ดพันห้าร้อยเก้าสิบบาทสี่สิบเก้าสตางค์)



	                 ผู้ยื่นข้อเสนอจะต้องมีคุณสมบัติ ดังต่อไปนี้

	                 ๑. มีความสามารถตามกฎหมาย

	                 ๒. ไม่เป็นบุคคลล้มละลาย

	                 ๓. ไม่อยู่ระหว่างเลิกกิจการ

	                 ๔. ไม่เป็นบุคคลซึ่งอยู่ระหว่างถูกระงับการยื่นข้อเสนอหรือทำสัญญากับหน่วยงานของรัฐไว้ชั่วคราวเนื่องจากเป็นผู้ที่ไม่ผ่านเกณฑ์การประเมินผลการปฏิบัติงานของผู้ประกอบการตามระเบียบที่รัฐมนตรีว่าการกระทรวงการคลังกำหนดตามที่ประกาศเผยแพร่ในระบบเครือข่ายสารสนเทศของกรมบัญชีกลาง

	                 ๕. ไม่เป็นบุคคลซึ่งถูกระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อให้เป็นผู้ทิ้งงานของหน่วยงานของรัฐในระบบเครือข่ายสารสนเทศของกรมบัญชีกลาง ซึ่งรวมถึงนิติบุคคลที่ผู้ทิ้งงานเป็นหุ้นส่วนผู้จัดการ กรรมการผู้จัดการ ผู้บริหาร ผู้มีอำนาจในการดำเนินงานในกิจการของนิติบุคคลนั้นด้วย

	                 ๖. มีคุณสมบัติและไม่มีลักษณะต้องห้ามตามที่คณะกรรมการนโยบายการจัดซื้อจัดจ้างและการบริหารพัสดุภาครัฐกำหนดในราชกิจจานุเบกษา

	                 ๗. เป็นนิติบุคคลผู้มีอาชีพรับจ้างงานที่ประกวดราคาอิเล็กทรอนิกส์ดังกล่าว

	                 ๘. ไม่เป็นผู้มีผลประโยชน์ร่วมกันกับผู้ยื่นข้อเสนอราคารายอื่นที่เข้ายื่นข้อเสนอให้แก่องค์การบริหารส่วนตำบลพะแสง ณ วันประกาศประกวดราคาอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประกวดราคาอิเล็กทรอนิกส์ครั้งนี้

	                 ๙. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ยื่นข้อเสนอได้มีคำสั่งให้สละเอกสิทธิ์และความคุ้มกันเช่นว่านั้น

	                 ๑๐. ผู้ยื่นข้อเสนอต้องมีผลงานก่อสร้างประเภทเดียวกันกับงานที่ประกวดราคาจ้างก่อสร้างในวงเงินไม่น้อยกว่า ๒,๒๕๐,๐๐๐.๐๐ บาท (สองล้านสองแสนห้าหมื่นบาทถ้วน) และเป็นผลงานที่เป็นคู่สัญญาโดยตรงกับหน่วยงานของรัฐ หรือหน่วยงานเอกชนที่องค์การบริหารส่วนตำบลพะแสงเชื่อถือ
                ๑๑. ผู้ยื่นข้อเสนอที่ยื่นข้อเสนอในรูปแบบของ "กิจการร่วมค้า" ต้องมีคุณสมบัติ ดังนี้
                      กรณีที่ข้อตกลงฯ กำหนดให้ผู้เข้าร่วมค้ารายใดรายหนึ่งเป็นผู้เข้าร่วมค้าหลัก ข้อตกลงฯ จะต้องมีการกำหนดสัดส่วนหน้าที่ และความรับผิดชอบในปริมาณงาน สิ่งของ หรือมูลค่าตามสัญญาของผู้เข้าร่วมค้าหลักมากกว่าผู้เข้าร่วมค้ารายอื่นทุกราย

                     กรณีที่ข้อตกลงฯ กำหนดให้ผู้เข้าร่วมค้ารายใดรายหนึ่งเป็นผู้เข้าร่วมค้าหลัก กิจการร่วมค้านั้นต้องใช้ผลงานของผู้เข้าร่วมค้าหลักรายเดียวเป็นผลงานของกิจการร่วมค้าที่ยื่นข้อเสนอ
                     สำหรับข้อตกลงฯ ที่ไม่ได้กำหนดให้ผู้เข้าร่วมค้ารายใดเป็นผู้เข้าร่วมค้าหลัก ผู้เข้าร่วมค้าทุกรายจะต้องมีคุณสมบัติครบถ้วนตามเงื่อนไขที่กำหนดไว้ในเอกสารเชิญชวน

	                 ๑๒. ผู้ยื่นข้อเสนอต้องลงทะเบียนในระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e - GP) ของกรมบัญชีกลาง
                 ๑๓. ผู้ยื่นข้อเสนอต้องมีโรงงานผลิตแอสฟัลท์ติกคอนกรีตที่ใช้ในโครงการ ระยะทางไม่เกิน ๑๐๐ กิโลเมตร ต้องมีแผนที่แสดงที่ตั้งโรงงานผสมแอสฟัลต์คอนกรีต ที่ตั้งอยู่ในสายทางที่ก่อสร้าง หากจำเป็นอาจตั้งอยู่นอกสายทางภายในระยะขนส่งเฉลี่ย ๑๐๐ กิโลเมตร หรือใช้ระยะเวลาขนส่งไม่เกิน ๒ ชั่วโมง ผู้ยื่นข้อเสนอต้องยื่นเอกสารโรงงานผลิตแอสฟัลท์ติกคอนกรีตที่ใช้ในโครงการ โดยผู้ยื่นข้อเสนอต้องแสดงสำเนาใบอนุญาตประกอบกิจการโรงงาน (รง.๔) ที่ใช้ในโครงการ ในกรณีที่ผู้ยื่นข้อเสนอขอใช้โรงงานผลิตจากผู้อื่นหรือซื้อผลิตภัณฑ์แอสฟัลท์ติกคอนกรีตที่ใช้ในโครงการจากผู้ขาย ต้องแสดงเอกสารยินยอมให้ใช้หรือขายให้กับผู้ยื่นข้อเสนอจากสำนักงานโรงงานผู้ผลิตแอสฟัลท์ติกคอนกรีตที่ใช้ในโครงการดังกล่าว

	
	

	
	

	
	

	
                ผู้ยื่นข้อเสนอต้องยื่นข้อเสนอและเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์ ในวันที่ ๘ กุมภาพันธ์ ๒๕๖๖ ระหว่างเวลา ๐๘.๓๐ น. ถึง ๑๖.๓๐ น.
                ผู้สนใจสามารถขอซื้อเอกสารประกวดราคาด้วยอิเล็กทรอนิกส์ ในราคาชุดละ ๒,๐๐๐.๐๐ บาท ผ่านทางระบบจัดซื้อจัดจ้างภาครัฐด้วยอิเล็กทรอนิกส์และชำระเงินผ่านทางธนาคาร ตั้งแต่วันที่ ๓๑ มกราคม ๒๕๖๖ ถึงวันที่ ๗ กุมภาพันธ์ ๒๕๖๖ โดยดาวน์โหลดเอกสารผ่านทางระบบจัดซื้อจัดจ้างภาครัฐด้วยอิเล็กทรอนิกส์ ได้ภายหลังจากชำระเงินเป็นที่เรียบร้อยแล้วจนถึงก่อนวันเสนอราคา
                ผู้สนใจสามารถดูรายละเอียดได้ที่เว็บไซต์ www.pasang.go.th หรือ www.gprocurement.go.th หรือสอบถามทางโทรศัพท์หมายเลข ๐-๗๗๒๗-๐๕๓๔ ในวันและเวลาราชการ
                ผู้สนใจต้องการทราบรายละเอียดเพิ่มเติมเกี่ยวกับรายละเอียดและขอบเขตของงาน โปรดสอบถามมายัง องค์การบริหารส่วนตำบลพะแสง ผ่านทางอีเมล์ office@pasang.go.th หรือช่องทางตามที่กรมบัญชีกลางกำหนดภายในวันที่ ๒ กุมภาพันธ์ ๒๕๖๖ โดยองค์การบริหารส่วนตำบลพะแสงจะชี้แจงรายละเอียดดังกล่าวผ่านทางเว็บไซต์ www.pasang.go.th และ www.gprocurement.go.th ในวันที่ ๒ กุมภาพันธ์ ๒๕๖๖
 

		 
	ประกาศ ณ วันที่ ๓๑ มกราคม พ.ศ. ๒๕๖๖




	 



		 

	 

	 

	 

	 



		สานิตย์ วิเศษ 

	(นายสานิตย์ วิเศษ)

	นายกองค์การบริหารส่วนตำบลพะแสง

	 

	 






	 

	หมายเหตุ  ผู้ประกอบการสามารถจัดเตรียมเอกสารประกอบการเสนอราคา (เอกสารส่วนที่ ๑ และเอกสารส่วนที่ ๒) ในระบบ e-GP ได้ตั้งแต่วันที่ซื้อเอกสารจนถึงวันเสนอราคา



	



		

	สำเนาถูกต้อง
	

	 

	รัตนา สมใจ
	

	(นางรัตนา สมใจ)
	

	 ผู้อำนวยการกองคลัง
	

	 ประกาศขึ้นเว็บวันที่ ๓๑ มกราคม ๒๕๖๖

	 โดย นางรัตนา สมใจ ผู้อำนวยการกองคลัง

	 เอกสารประกวดราคาอิเล็กทรอนิกส์ (e-bidding) เลขที่ e-bd ๑๘/-๒๕๖๖






